**Քերոլ Չեննինգ** (անգլ.՝ Carol Elaine Channing, հունվարի 31, 1921(1921-01-31), Սիեթլ, Վաշինգտոն, ԱՄՆ - հունվարի 15, 2019(2019-01-15), Ռանչո Միրաժ, Ռիվերսայդ շրջան, Կալիֆոռնիա, ԱՄՆ), ամերիկացի դերասանուհի, երգչուհի, «Օսկար», «Թոնի», «Ոսկե գլոբուս» մրցանակների դափնեկիր։

Կենսագրություն
--------------

Քերոլ Էլեյն Չեննինգը ծնվել է Սիեթլում 1921 թվականի հունվարի 31-ին։ Նրա հայրը՝ Ջորջ Չենինգը, լրագրող էր, և դստեր ծնվելուց անմիջապես հետո նրան առաջարկել են նոր աշխատանք Սան Ֆրանցիսկոյի հրատարակչությունում, ուր և տեղափոխվել է նրա ընտանիքը։ Չենինգը պատրաստվում էր հաճախել Վերմոնտ նահանգի Բենինգթոնի քոլեջ, երբ մորից իմացել է, որ որդեգրված դուստր է։ Նրա իրական ծնողները եղել են սևամորթ մի կին և գերմանացի ներգաղթյալ, ովքեր ապրում էին Ջեորջիա նահանգում։ Նրան որդեգրած մայրն ամեն ինչ պատմել էր, որպեսզի դուստրը հետագայում չզարմանա, եթե սևամորթ երեխա ծնի։ Քերոլ Չենինգը որոշել է թաքցնել դա՝ ապագա գործունեության առաջընթացի հետ կապված խնդիրներից խուսափելու համար։

Քոլեջն ավարտելուց հետո Չենինգը տեղափոխվել է Նյու Յորք, որտեղ 1941 թվականին սկսվել է նրա թատերական գործունեությունը։ Շուտով նա կատարել է իր դեբյուտը Բրոդվեյում, որտեղ իր առաջին բեմադրության մեջ նա եղել է Իվ Արդենի ուսուցիչը։ Հաջողությունը վրա է հասել 1949 թվականին՝ Լորելեյ Լիի դերից հետո Բրոդվեյի «Ջենտլմենները նախընտրում են շիկահերներին» ֆիլմում, որտեղ նա կատարել է նաև «Ադամանդները աղջիկների լավագույն ընկերներն են» հայտնի երգը։

1964 թվականին դերասանուհին խաղացել է Դոլլի Լևիի դերը Բրոդվեյի «Բարև, Դոլլի» օրիգինալ մյուզիքլում։ Նույն տարում նա այս դերի համար արժանացել է Թոնի մրցանակի՝ մյուզիքլի լավագույն դերասանուհի անվանակարգում։ 1966 թվականին Չենինգը արժանացել է թատրոնի «Սառա Սիդդոնս»–ի անվան մրցանակին՝ Չիկագոյի թատրոններում կատարած աշխատանքի համար։

Քերոլ Չենինգը բավականին քիչ է խաղացել ֆիլմերում, իսկ կինոկարիերայի ընթացքում նա նկարահանվել է ընդամենը հինգ ֆիլմում։ Նրա մասնակցությամբ ամենահայտնի ֆիլմը «Շատ ժամանակակից Միլի» մյուզիքլն է (1967), որի դերը նրան բերել է «Օսկարի» նոմինացիա՝ երկրորդ պլանի լավագույն դերասանուհի և «Ոսկե գլոբուս» մրցանակ նույն անվանակարգում։ Բացի իր կինոկարիերայից` դերասանուհին աշխատել է հեռուստատեսությունում, որտեղ նկարահանվել է «Սիրո նավակը», «Ո՞ւր է Ուոլին», «Ադամների ընտանիքը» և «Բուրկի արդարադատությունը» սերիալներում։

Մրցանակներ
----------

1995 թվականին Քերոլ Չեննինգին շնորհվել է հատուկ «Թոնի» մրցանակ՝ կյանքի նվաճումների համար։

Սան Ֆրանցիսկոն 2002 թվականի փետրվարի 25-ը հայտարարել է Քերոլ Չենինգի օր՝ սեռային փոքրամասնությունների իրավունքների պաշտպանության համար շարժմանը ակտիվ մասնակցելու համար։

Անձնական կյանք
--------------

Քերոլ Չենինգն ամուսնացել է չորս անգամ։ Իր վերջին ամուսնու՝ Հարրի Կուլիգյանի հետ ամուսնացել է 2003 թվականին։ Մահացել է երեքշաբթի՝ 2019 թվականի հունվարի 15-ին, ժամը 12:31-ին, իր տանը` Կալիֆորնիայի Ռանչո միրաժում։

Պարգևներ
--------

* «Թոնի» 1964` «Ողջույն Դոլլի» մյուզիքլի լավագույն դերասանուհի անվանակարգ
* «Ոսկե գլոբուս» 1967` «Երկրորդ պլանի լավագույն դերասանուհի» («Շատ Ժամանակակից Միլլի»)

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  GeneaStar
3. 1 2  The Legendary Carol Channing Dies at 97
4. ↑  *An Evening with Carol Channing 1966*, Վերցված է 2024 թ․ մարտի 14-ին
5. ↑  Wild, Stephanie: «The Legendary Carol Channing Dies at 97» Արխիվացված 2019-01-15 Wayback Machine broadwayworld.com, 15 հունվարի, 2019 թ.
6. ↑  «Fox: умерла актриса Кэрол Чэннинг - ТАСС». *TACC*. Վերցված է 2024 թ․ մարտի 14-ին.

Արտաքին հղումներ
----------------

* Պաշտոնական կյանք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քերոլ Չեննինգ» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz · Rate Your Music · Rotten Tomatoes · Find A Grave · WikiTree · Rodovid |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1621856 · BNF: 139378746 · CiNii: DA18581195 · GND: 124259030 · GTAA: 89041 · ISNI: 0000000063099352 · LCCN: n81080999 · NLA: 35556497 · NLP: a0000003400640 · NUKAT: n2018150825 · VIAF: 42029623 · WorldCat VIAF: 42029623 |

 |

 |